คือเมื่อคืนผมเพิ่งมีอะไรแบบไม่ใส่ถุงยางครั้งแรก อยากทราบว่าจะโอกาสติดเชื้อมั้ย และควรที่จะไปขอยาต้านฉุกเฉินที่โรงพยาบาลเลยมั้ยครับ และอยากทราบถึงราคายาpep ของโรงพยาบาลรัฐ
สวัสดีค่ะHIV เป็นการติดเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนังการมีเพศสัมพันธ์แบบไม่ใส่ถุงยางมีโอกาสรับเชื้อได้สูง ถ้าเป็นเพศสัมพันธ์มาภายใน 72 ชั่วโมง ควรรีบไปพบแพทย์เพื่อประเมินความเสี่ยง และทำการรับยาต้านกินติดต่อกัน 28 วัน แล้วกลับไปเจาะเลือดติดตามอาการตามนัด ตัวยาต้านที่กินตามหลังการมีเพศสัมพันธ์นั้นราคาขึ้นกับรพ.ที่ไปและค่าบริการของรพ.ด้วย แต่ถ้าไปตามรพ.ที่มีสิทธิ์การรักษาค่าใช้จ่ายอาจจะน้อยกว่า ส่วนใหญ่ถ้าต้องจ่ายเองและกินยาต่อเนื่องเป็นเดือนอาจจะมีราคาประมาณหลักพันค่ะ